cyanic-selkie/wikianc huggingface dataset:
Бенвенуто Челини
Декоративни дела и портрети
Покрај бронзената статуа на Персеј и споменатите медаљони, денес се преостанати следниве негови дела: медаљон на папата Климент VII во чест на склучениот мир помеѓу христијанските владетели во 1530, со биста на папата и фигура на Мирот како пали куп од оружје пред храм на богот Јанус, со потпис од уметникот; потпишан портретен медал на кралот Франсоа I; медал на кардиналот Пјетро Бембо и прочуениот Челиниев соларник (Saliera) од злато, глеѓ и слонова коска, изработен за францускиот крал Франсоа I (денес во Виена). Скулптурата е висока 26 см а на неа се прикажани гол морски бог и жена како седат еден спроти друг со преплетени нозе и ја симболизира Земјата. Во 2003 соларникот бил украден од Уметничкоисторискиот музеј во Виена и повратен од полицијата во 2006. Едно од најважните дела од подоцнежниот творечки живот на Челини е голото распетие изрезбано од мермер во природна големина. Иако направено со намера да стои над неговиот гроб, Челини го продал распетието на Медичите, кои го подариле во Шпанија. Денес стои во манастирот на Ескоријал кај Мадрид, изложено во изменет облик, со обвивка околу бедрата и круна од трње. Работејќи за папската ковачница во Рим за време на Климент VII и Павле III, Челини направил калапи за неколку монети и медали. Некои од нив постојат и денес и стојат изложени во оваа поранешна ковачница. Работел и за првиот фиренски војвода Алесандро де Медичи, по чија нарачка во 1535 изработил монета од 50 солди со биста на војводата на едната страна и светците Козма и Дамјан на другата. Некои познавачи велат дека изработил и неколку плакети, меѓу кои „Јупитер како ги срозува Џиновите“, „Борбата помеѓу Персеј и Финеј“, „Пес“ и др. Постојат и други дела што не се сметаат за сосем негови, туку се припишуваат на неговото ателје.
Изгубени дела
Меѓу поважните дела кои денес повеќе не постојат се потирот наменет за папата Климент VII; златна корица на молитвеник кој бил подарок од папата Павле III за царот на Светото Римско Царство Карло V (обете подробно опишани во автобиографијата); големи сребрени статуи на боговите Јупитер, Вулкан и Марс изработени во Париз по нарачка на Франсоа I; биста на Јулиј Цезар; сребрен пехар за кардиналот на Ферара. Раскошниот златен копец за наметката на Климент VII, заедно со многу други бесценети златни предмети биле предадени од папата Пиј VI како дел од барањата на Наполеон Бонапарт по походот против Папската Држава во 1797. Од нив денес постојат само цртежи во акварел што се чуваат во графичката просторија во Британскиот музеј.
Автобиографија и други дела
Автобиографијата Челини ја започнал во 1558, на возраст од 58 години и нагло ја прекинал пред одењето во Пиза, околу 1563 на возраст од околу 63 години. Во мемоарите тој подробно ја опишува неговата необична кариера и сето она што го сакал и мразел во животот. Делото е напишано во полетен непосреден стил со отворено сексуални искази. Во него се забележува голема самоувереност и вообразеност, напати со неверојатни претерувања. Челини дури со гордост опишува како ги осмислувал убиствата пред да ги изврши. За еден настан во текот на престојот во Париз, Челини пишува:
Делови од автобиографијата обработуваат неверојатни настани и фантастични појави. На едно место Челини раскажува како во Колосеумот повикал цела војска од ѓаволи, откако една од љубовниците му била одземена од нејзината мајка. На друго место кажува како, додека бил затворен во Рим, на секој изгрев и залез на главата му се појавувал ореол, а на трето објаснува како гледал ангели што го штителе кога бил во неволја. Тврдел и дека го труеле на два наврати.
Гран Чиму (покраина)
Гран Чиму е една од дванаесетте покраини на регионот Ла Либертад. Главен град на покраината е Каскас.
Омлоп Хет Ниусблад 2021
Омлоп Хет Ниусблад 2021 — 76. издание на велосипедската еднодневна трка Омлоп Хет Ниусблад, која се одржала на 27 февруари како втор настан во сезоната на Светската турнеја. Трката започнала во Гент и завршила во Нинове.
Омлоп Хет Ниусблад е трка која обична е освојувана од соло-возач или се одлучува победникот во спринт од мала група на возачи. Меѓутоа, оваа година, доброто време и условите на трката придонеле за завршен спринт составен од 50-тина возачи. ја предводела групата, вклучувајќи го светскиот првак Жилијан Алафилип, кои се обидувале да го постават спринтерот Давиде Балерини за победа. Во спринт што претстоел, Балерини победил лесно, без проблеми од другите спринтери. Зад него, новиот професионалец Џејк Стјуарт се протнал покрај победникот од 2012 година, Сеп Ванмарке, покрај барикадите и завршил втор. Ванмарке завршил со неговиот велосипед на целта пред Хајнрих Хауслер, со што тоа било негово трето трето место на трката по сличните завршници во 2017 и 2018 година.
Екипи
Бидејќи трката била додадена на Светската турнеја во 2017 година, сите UCI World Tour екипи биле поканети на трката, но не биле обврзани да учествуваат. Сепак, сите деветнаесет екипи настапиле на трката. Дополнително, шест професионални континентални екипи биле специјално поканети, со што се заокружила главната група од 25 екипи. Секоја екипа настапила со по седум возачи и вкупно на трката имало 175 возачи, од кои 140 завршиле.
Црква „Св. Петка - Балаклија“ - х. Белви
Света Петка - Источен Петок Балаклија — македонски православен храм кој непосредно до хотелот "Белви", на автопатот Скопје-Куманово во атарот на скопската населба Илинден. Темелите на црквата биле удрени во 2000 година за да се одбележи два милениума христијанство. Според некои преданија и легенди, на местото каде што е сега подигната црквата, во минатото постоел храм на Света Петка. Ктитор на црквата бил директорот на АД "Македонија-турист", Доне Таневски. Во април 2005 година црквата била комплетно завршена и осветена.
NGC 5439
NGC 5439 — спирална галаксија во соѕвездието Ловечки Кучиња, заведена во Новиот општ каталог на длабоконебесни тела.
Телото било предмет и на други истражувања, па освен како NGC 5439 се споменува и како UGC 8947, MCG 8-26-2, CGCG 247-3, KARA 609, IRAS 14000+4632.
Откривање
Телото е откриено на 9 јуни 1883 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 5439 е од видот Sbc. Видливиот сјај со голо око изнесува 13,9 m, а оној во рамките на интервалот од минималната до максималната честота 14,7 m, додека површинскиот сјај изнесува 12,9 m/лм2. NGC 5439 има привидни димензии од 1,1' х 0,4'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 1 м 57,5 с, а неговата деклинација, односно висината на лакот на тој агол, +46° 18' 41"". Положбениот агол на објектот е во износ од 9°.
Пелистерски Очи
Пелистерските Очи се леднички езера на Пелистер. Тие се две на број и се нарекуваат уште и Големо и Мало Езеро. Големото Езеро се наоѓа на надморска височина од 2.218 м, долго е 233 м, а широко 162 м. Малото Езеро се наоѓа на надморска височина од 2.180 м долго е 79 м а широко 162 м. Големото е длабоко 14,5 м а малото 2,6 м. Веднаш крај Големото Езеро има планинарски дом со капацитет од 50-100 легла и прекрасни терени за планинарење, алпинизам, планински велосипедизам и спортување. До езерата може да се стигне од две страни по две одлично обележани планинарски патеки. Едната патека води од с.Нижеполе од месноста Лак Поток (бараки) или ски-лифтот преку пределот Дебел Рид, а другата по која може да се движат и џипови и теренски возила започнува од хотелот „Молика“ и преку месноста Јоргов Камен, минувајќи зад Малото Езеро завршува кај планинарскиот дом до самото Големо Езеро. До Малото Езеро води и добро обележаната планинарска патека која води од планинарскиот дом на Големото Езеро (1 до 1,5 часа) кон највисокиот врв на целата планина - Пелистер (антени) висок 2601 метар. Во Големото Езеро живее и малуброен ендемски вид на риби. Во летниот период во студените води на двете езера често се капат многу посетители и планинари. Единствената точка од која може во видикот да се здогледаат двете езера се наоѓа веднаш штом се искачи на котата односно сртот над планинарскиот дом на Големото Езеро на патеката која води за врвот Пелистер и Малото Езеро.
Народно предание за настанокот
Меѓу народот постои следното предание (легенда) како настанале овие две леднички езера познати како Пелистерски или Горски Очи. Во дамнешни времиња во минатото, на планината Баба под Пелистер живееле братчето Јорго и сестричката Флора кои имале свое стадо овци кое среќни го напасувале по целата планина. Еден ден братчето се изгубило, по што сестрата започнала безуспешна потрага по која започнала непрестајно деноноќно да плаче и жали за својот загубен брат. Плачејќи непрестајно, солзите се слевале во двете вдлабнатини во кои се создале овие езера. Изнемоштена од тага, сестрата пред да почине кога ги видела убавите езера кои се создале им проговорила ако некогаш го видат нејзиниот брат да му пренесат да се измие и напие од нивните води за така таа да го помилува.
Синхронизирано пливање на светското првенство во водени спортови 2011 - техничко тимски
Натпреварите во тим технички во синхорнизирано пливање на Светско првенство во водени спортови 2011 беа одржани на 18 јули со прелиминарната рунда и финалето на 19 јули.
Резултати
Прелиминарната рунда се одржа на 18 јули. Финалето се одржа на 19 јули.
13 век п.н.е.
13 век п.н.е. — век кој започнал 1 јануари 1300 г. п.н.е. и завршил на 31 декември 1201 г. п.н.е.
Синхронизирано пливање на светското првенство во водени спортови 2011 - техничко тимски
Резултати
Зелената ги означува финалистите
Борислав Павловски
Борислав Павловски бил македонски есеист, критичар, книжевен историчар и теоретичар, преведувач.
Животопис
Павловски е роден е во, Хрватска во 1950 година. Завршил Филозофски факултет на Универзитетот во Загреб. Доктор по филолошки науки. Професор на Филозофскиот факултет во Загреб а од 1981 година е раководител на Катедрата за македонски јазик и книжевност во Отсекот за словенски јазици и книжевности. Почесен член на ДПМ. Автор е на книгите: Современа македонска драма, соавторство (антологија, 1982), Македонска книжевност, соавторство (1988, 1991), Господари на лавиринтот, соавторство (антологија на македонски фантастичен расказ, 1998), Конкордација на Рациновата збирка „Бели мугри“, соавторство (1991), Во знакот на компаративното читање (студии, 2000), Простори на театарските свечености (студија, 2000).
Воденско-постолско-мегленска епархија
Воденско-постолско-мегленска епархија (Ιερά Μητρόπολη Εδέσσης, Πέλλης και Αλμωπίας) — епархија на Цариградската патријаршија, управувана од Грчката православна црква, со седиште во градот Воден, Егејска Македонија. Од 2002 г. ја возглавува митрополитот Јоил.
Од долунаведеното може да се види дека Цариградската патријаршија сето време претендирала врз териториите на Охридската архиепископија сè додека не успеала да го издејствува нејзиното укинување во 1767 г. Доста подоцна во многу села на оваа територија напоредно се наметнала и Бугарската егзархија.
Историја
Од античката Едеска епархија е познат еден епископ — Исидор, учесник на Трулскиот собор во 692 г. На еден капител откриен во древна Едеса од V - VI век исто така се споменува епископ, но без име. Во 1767 г. при затворањето на Охридската архиепископија е создадена Воденска митрополија на Цариградската патријаршија. Во 1922 г. е преименувано во Воденско-постолска. На 14 октомври 1924 г. од неа е создадена нова Пазарско-гуменџиска епархија, укината во 1932 г. Во 1967 г. кон Воденско-постолската митрополија е припоен и Меглен (земен од Леринската) и името на епархијата станува Воденско-постолско-мегленска.
Интегрирање со смена на променливата
Интегрирање со смена на променливата, во математиката т.е. интегралното сметање еден од основните методи за решавање на интеграли. Ова правило допушта, т.е. ги дава потребните услови под кои, слично како кај лимес на функција, може да се изврши смена на променливата во определен интеграл. Заедно со методот на интегрирање по делови, овој метод е едно од двете најнужни тврдења кои треба да се познаваат при решавањето на интегралите.
= Формална дефиниција =
Нека е интервал и нека е дефинирана непрекината функција:  и нека  е непрекинато-диференцијабилна функција на интервалот [a,b]. Тогаш важи следново равенство:
Нека се исполнети условите и нека F(x) е примитивна за f(x) на A, т.е. . Тогаш пак функцијата F(\phi(x)) е примитивна за бидејќи
Ќе ја воведеме смената: t=\ln{x}. Следствено имаме: и за смената на границите:    и
односно добиваме:
Tears in Heaven (песна на Ерик Клептон)
„Tears in Heaven“ (мак.„Солзи во Рајот“) е балада напишана од Ерик Клептон и Вил Џенингс во која се опишува болката на Клептон предизвикана од смртта на неговиот четиригодишен син Конор, кој падна од прозорец на 53 спрат од една зграда во Њујорк, на 20 март, 1991. Станот беше во сопственост на пријател на неговата мајка. Клептон, кој пристигна во апартманот брзо по несреќата, беше видно вознемирен со месеци на мајката на неговото дете. Ова е една од најуспешните песни на Клептон, достигнувајќи го #2 на „Billboard Hot 100“ списокот на синглови во САД. Песната, исто така, се задржа три недели на првото место на „American adult contemporary chart“ во 1992 година. Вил Џенингс, кој работеше со Клептон на песната, најпрво одбиваше да му помогне на Клептонза ваква семтиментална и персонална песна. Песната првично беше објавена како главна музика во филмот „Rush“ и освои 3 Греми Награди за „Песна на годината“, „Снимка на годината“ и „Најдобра машка вокалистичка изведба“ во 1993. Клептон престана да ја свири во 2004 година, исто како и оесната „My Father’s Eyes“.
14 век п.н.е.
14 век п.н.е. — век кој започнал 1 јануари 1400 г. п.н.е. и завршил на 31 декември 1301 г. п.н.е.
Квикборн (Пинеберг)
Квикборн (Quickborn) — град во округот Пинеберг, во сојузната покраина Шлезвиг-Холштајн, Германија. Се наоѓа на околу 17 километри источно од Елмсхорн и 20 километри северно од Хамбург.
Географија
Градит Квикборн се наоѓа северно од Хамбург, на источниот крал на округот Пинеберг, каде според површината претставува најголема општина.
Квикборн се состои од три единици: самиот град Квикборн, како и двете села Квикборн-Ренцел и Квикборн-Хајде.
Историја
По првпат бил споменат на 25 јануари 1323 година. Местото добило градски права дури во 1974 година.
Збратимени градови
Квикборн е збратимен со следниве градови:
Арго (филм)
Арго (англиски: Argo) е историски филм од 2012 година, режиран од Бен Афлек. Автор на сценариото е Крис Терио, а тоа е засновано врз книгата Господар на маските, напишана од агентот на ЦИА Тони Мендес, како и според статијата на Џошуа Бергман, Големото бегство, во која се раскажува како Мендес го предводел американскиот тим во мисијата близу Техеран, во која требало да ги ослободат американските дипломати од „Иранската заложничка криза“ (1979).
Ликот на Мендес го глуми Бен Афлек, додека во останатите улоги се појавуваат: Брајан Кранстон, Алан Аркин и Џон Гудман. Премиерата на филмот во Северна Америка била на 12 октомври 2012 година, а ова остварување добило поволни оценки од страна на филмските критичари. Продуценти на проектот се Грент Хеслов, Бен Афлек и Џорџ Клуни. Приказната за ослободувањето била предмет и на документарната програма Бегство од Иран: Канадскиот скок, режирана од Ламонт Џонсон.
Содржина
Филмот е снимен според вистинити настани и ја прикажува ризичната тајна операција за спасување на шестмина Американци, која се одвивала зад сцената за време на иранската заложничка криза, а која со децении останала непозната за јавнота. Лажно претставувајќи се како холивудски продуцент кој бара локација за снимање на научно-фантастичен филм, тајниот агент на ЦИА, Тони Мендез, ја почнува опасната операција за спасување на шестемина Американци, кои се скриени во домот на канадскиот амбасадор во Техеран, во 1980 година.
Мухамед
Мухамед (арапски: محمد; Abu al-Qasim Muhammad Ibn Abd Allāh al-Hashimi al-Qurashi) — арапски верски пророк во исламот.
Детство
Роден е на 12 април 570 година во околината на Мека, денешна Саудиска Арабија. Според преданието, неговото раѓање било поздравено со светлина, а во тој миг, демоните се стрмоглавиле од небесните сфери во црната бездна; целата Земја почнала да се тресе; палатата на кралот Козроес се распукала а четири кули веднаш се урнале; а светиот персиски оган, запален пред повеќе од илјада години, наеднаш угаснал од првиот здив на новороденчето. Неговиот татко починал неколку месеци пред тој да се роди. Како мал живеел надвор од градот, односно во пустина каков што бил и обичајот во Арабија. Кога наполнил шест години, починала мајка му, а по две години и дедо му. По нивната смрт, тој живеел заедно кај неговиот чичко. Заедно со него, повеќепати бил во Сирија каде се среќавал со христијански монаси и службеници. На дваесетгодишна возраст стапил во брак со Хатиџа, која била ќерка на богат трговец и околу десет години постара од него. Во бракот, Мухамед се ослободил од материјалните проблеми. Во тој брак го посинил Али. Во исто време сè повеќе почнал да се интересира за религијата на Авраам. Кога наполнил четириесет години, Мухамед за првпат, според Куранот го слушнал гласот Божји кој му наредувал од името на Господ да испрати порака кон својот народ. Во ова на почетокот поверувала само неговата жена, но наскоро и неговите посвоени синови Али и Заид.
Почетоци на Куранот
Мухамед секоја година по неколку месеци поминувал сам на планината Хира блиску Мека. Преданието кажува дека во 610 година, на Мухамед му се јавил ангелот Гаврил. Ова бил и почетокот на Куранот, а со тоа и на Исламот. Во прво време, Мухамед проповедал само пред своите најблиски роднини и пријатели, но по три години веќе јавно проповедал низ Мека, каде новата вера за првпат ја прифатиле сиромашните. Мухамед им советувал на богатите да го поделат својот имот со сиромашните, сè со цел да има рамноправност меѓу муслиманите пред Бога. Но, богатите трговци почнале да се плашат за нивното богатство, па се обидувале да го протераат од Мека. Честопати неговите проповеди на Каба доведувале до безредија меѓу народот.
Преместување од Мека во Медина
Поради опасноста за својот живот во Мека, Мухамед заедно со Абу Бакр преминале во Јатриба, денешна Медина на 16 јуни 622 година. Ова преминување во исламот е познато како Хиџра, и претставува почеток на исламската ера и првиот ден во одбројувањето на годините според исламскиот календар. Во Медина Мухамед живеел околу десет години, проповедајќи меѓу населението. Тој не само што бил пророк, туку станал и политички водач. Градот по него станал познат како “Град на пророкот“ или Medinaat at Naabi, од каде доаѓа и денешното име Медина. Во Медина била изградена и првата ниша, која го посочувала патот кон Ерусалим.
Смртта на пророкот
По десет години откако преминал од Мека во Медина, Мухамед заминал на аџилак, учејќи ги своите следбеници за правилата и обичаите на аџилакот. Тој на тоа патување го одржал и својот последен говор (арапски: Khutbat al-Wadaa') советувајќи ги муслиманите да не живеат со старите туку да ги прифатат новите обичаи. По само неколку месеци од овој говор, Мухамед се разболел и починал во својот дом во Медина на 8 јуни 632 година, без машки потомок. Неговиот гроб се наоѓа на местото на неговата куќа, денешната џамија Месџид ел-Небеви. Џамијата Ал Акса е местото кое се смета дека Мухамед воскреснал кон небото.
Обединета нормативна податотека
Обединетата нормативна податотека (Gemeinsame Normdatei, крат. GND) — меѓународна нормативна податотека во која се организирани лични имиња, предметни определници и здруженија од разни библиотечни каталози. Наменета е првенствено за документација во библиотеки и архиви. Со неа раководи Германската национална библиотека (DNB) во соработка со разни библиотечни мрежи. Правата на GND се водат под лиценцата Криејтив комонс Нула (CC0).
Видови на единици во GND
Обединетата нормативна податотека е пуштена во април 2012 и ги здружува содржините на следниве нормативни податотеки (сега укинати):
На нејзиното започнување (5 април 2012), GND содржи 9.493.860 податотеки, од кои 2.650.000 се однесуваат на лични имиња.
Сијче Андонова
Сијче Андонова (родена на 27 ноември 1992 година) — македонска фудбалерка која игра како дефанзивец или играч за врска, за Блау-Вајс Хоен Нојендорф од германската Втора бундеслига и репрезентацијата на Македонија. Нејзината помала сестра Наташа игра во Шпанија за ФК Барселона Фемени.
Андонова ја започнала својата фудбалска кариера во Македонија за ЖФК Тиквешанка. Во 2008 година играла за македонскиот шампион Шкипоњат во Лигата на шампионите. Откако одиграла два од трите натпревари во квалификацискиот циклус, таа се вратила во претходниот клуб. Со Тиквешанка ја освоила македонската лига и двојниот куп во 2009 година. Повторно играла со својот тим во Лигата на шампионите, но не можела да се квалификува во второто коло. По ова, таа се преселила во Борец Велес, ја освоила двојната лига и куп во 2010 година и учествувала во уште една неуспешна квалификациска рунда во Лигата на шампионите.
Во есента 2010 година, таа и нејзината сестра Наташа отпатувале во Германија и на 1 јануари 2011 година потпишале за германскиот шампион во Фрауен-Бундеслигата и носител на Лигата на шампионите, Турбине Потсдам. Со Турбине таа одиграла 27 натпревари за две и пол години за вториот тим во германската Втора Бундес лига. Во летото 2013 година, таа се префрлила во Блау-Вајс Хоен Нојендорф.
Квикборн
Квикборн може да се однесува на следниве места во Германија:
Косово (песна)
„Косово“ е пародија на хитот на Бич Бојс „ Кокомо “. Продуциран е во 1999 година од радио комичарот / радио личност од Сиетл, Боб Риверс. Неколку години подоцна, во 2005 година, песната станала славна откако норвешките војници снимиле музичко видео додека служеа како мировници во Косово.
Сатирични стихови
Според Риверс, „...намерата на песната била да ја исмевам мојата земја поради нејзините насилнички начини низ светот. Идејата била да се истакне колку лежерно САД ја играат Светската полиција. Песната ја добива личноста на американската влада, исмевајќи го фактот што ги туркаме другите без многу грижа.“ We'll kick some ass, and then we'll see how it goes, and then we really don't know. Good luck to Kosovo.
Музичко видео
Во мај, 2005 година, група норвешки мировници во Косово (кои се нарекуваат себеси „Момците од Шиптаре“ ) го пародизирале музичкото видео за „Кокомо“, користејќи ја песната на Риверс со сопствена рачна видео камера. Во пародијата, војниците имитирале танцови движења и сцени од оригиналното музичко видео во пусти области низ Косово разурнати од војна. Тоа било нашироко емитувано на Балканот, поради што норвешкиот амбасадор официјално се извини.
Риверс изјави за спотот: „Песната е украдена...и посакувам да има начин да се спречи тоа“. во 2009 година, групата Wartist (именувана по група која ги поврзува војната и уметностите) ја сумирала аферата, пишувајќи:
Последните неколку секунди од рачно направеното видео прикажуваат еден од војниците како удира автомобил, но тоа е монтирано од многу од објавите на видеото. Исто така, кога биле ставени преводи на песната во Србија, тие по грешка ја замениле „ Милошевиќ “ со името на српскиот херој од 14 век, Милош Обилиќ. Војниците, „Момците Шиптаре“, исто така познати како „Момците Шќиптаре [Албански] Момци“, сите ја напуштиле норвешката армија до моментот кога била спроведена истрагата, па не биле преземени дополнителни дејствија.
854
854 (Римски бројки) — година според општоприфатениот календар. Тоа била 854 година од новата ера, 854. од првиот милениум, 54. од IX век и петта од 850-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6362 и 6363 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5604 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4614 и 4615 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1607.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 854 година се протега во 3490 и 3491, додека според второто гледиште, годината трае во текот на 3550 и 3551 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1397. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 239 и 240 исламска година.
Кирил Македонски
Кирил Македонски (, - , ) — македонски композитор, автор на првата македонска национална опера „Гоце“, која својата премиера ја доживеала во Скопје, во 1954 година. Покрај камерни творби, тој пишувал музика и за радиодрами и за театарски пиеси, потоа за краткометражни филмови, како и за играниот филм „Македонска крвава свадба“. Се категоризира во втората генерација македонски повоени композитори.
Латвиска култура
Културата на Латвија го комбинира традиционалното латвиско и ливонско наследство со влијанија на разновидното историско наследство на земјата.
Историја
Областа на Латвија е населена уште од 9000 година п.н.е. Балтичките племиња, предците на денешните Латвијци, ја населиле територијата пред околу 3000 п.н.е. Во 13 век, по освојувањето на денешна Латвија, балтичките Германци ја населиле територијата и постепено се наметнале како висока класа на општеството и владетели на Латвија, додека Латвијците и Ливонците ги загубиле своите позиции и станале кметови во 16 век. Ова предизвикало германизација на образованите жители, но сепак биле сочувани некои локални традиции. Во 19 век, со укинувањето на кметството, започна латвиското национално движење наречено Првото латвиско национално будење. Предводено од "Младите Латвијци", ова национално движење ги охрабри Латвијците да станат уметници и научници, истовремено зачувувајќи го нивното културно наследство и јазикот. Движењето беше потиснато во периодот на русификацијата, проследен со левичарското движење Нова струја на почетокот на 20 век. Русификацијата беше причина за второто "Латвиско национално будење", што на крај резултираше со прогласување на независна Латвија во 1918 година.
Кирил Македонски
Биографија
На Педагошката академија „Климент Охридски“ во Скопје работел како професор од 1973 година, каде што на групата за музичко воспитување ги предавал предметите хармонија и интонација.
Куќата на Славните на Рокенролот
Куќата и Музејот на Славните на Рокенролот е музеј сместен на брегот на езерото Ири во центарот на Кливленд, Охајо, САД. Тој е поставен за архивирање на историјата на некои од најпознатите и највлијателните артисти, продуценти, инженери и други кои на некој поголем начин имале влијание врз музичката индустирја преку рок-музиката. Музејот е дел од обновената област на северното пристаниште.
Кирил Македонски
Творештво
Покрај операта „Гоце“, Кирил Македонски е автор на уште две други опери со историска тематика: „Цар Самуил“ од 1966 година и „Илинден“ од 1972 година. Покрај оперите, Кирил Македонски напишал и пет симфонии, 20 свечени песни-химни, камерни дела, соло-песни, а балетот „Делфина“ и ораториумот „Кирил и Методиј“ никогаш не биле изведувани.
Куќата на Славните на Рокенролот
Фондацијата и музејот
Фондацијата на куќата на славните на рокенролот е создадена на 20 април, 1983. Сепак таа немаше дом. Истражниот комитет вклучил повеќе градови меѓу кои и Мемфис (домот на „Sun Studios“ и „Stax Records“), Синсинати (домот на „King Records“), Њујорк и Кливленд. Кливленд силно лобирал за да биде избран потенцирајќи дека диџејот Алан Фрид е заслужен за промовирањето на новиот жанр (и терминот), односно рокенрол, и дека Кливленд бил домаќинот на првиот рокенрол концерт. Граѓанските водачи во Кливленд ветиле дека ќе даде 65 милиони долари, јавни пари, за да се финансира изградбата. Била пуштена петиција во која 600,000 обожаватели повеќе се залагале за Кливленд однего за Мемефис, а пак анкета на „USA Today“ покажала дека Кливленд водел со 100,000 гласа. Советот на куќата на славните изгласал за изградбата да се започне во Кливленд.
Кирил Македонски
Творештво
Инаку, Кирил Македонски творел во мошне неповолни услови: операта „Гоце“ ја напишал со помош на позајмен клавир од Радио Битола, додека операта „Цар Самуил“ ја напишал според слухот, понекогаш без никаков инструмент. Првично, операта „Илинден“ требало да се вика „Даме“ и таа била замислена како противтежа на операта „Гоце“, но со текот на времето, името „Даме“ се изгубило. На почетокот, операта „Цар Самуил“ не можела да се изведува во Македонија, така што познатиот оперски пејач Борис Христов му предложил на Кирил Македонски да ја постави во Рим, под услов да биде наведено дека Самуил е бугарски цар, но Кирил Македонски не го прифатл тоа. Подоцна, оваа опера доживеала 50 изведби во Македонија.
Латвиска култура
Региони
Латвија е поделена на неколку културни и историски региони: Vidzeme, Latgale, Kurzeme и Zemgale. Понекогаш, Sēlija и Maliena се издвојуваат како посебни региони.
Куќата на Славните на Рокенролот
Фондацијата и музејот
Од страна на организаторите на овој проект, Кливленд можеби и беше изгласан поради тоа што беа понудени највеќе средства од нивна страна. Како што Мајкл Нормен, музички критичар, вели - „Не беше Алан Фрид. Тоа беа 65-те милиони долари... Кливленд ја сакаше таму градбата и ги понуди парите“. Соосновачот Џен Венер подоцна кажа „една од помалите тажни работи е тоа што не го направивме во Њујорк“, но подоцна додаде „Јас сум апсолутно среќен бидејќи Куќата на Славните на Рокенролот е во Кливленд“.
Кирил Македонски
Творештво
Кирил Македонски е носител на меѓународното признание „Диплома за музикотерапија“, издадено од Меѓународниот биографски институт од Кембриџ, Англија. Исто така, во публикацијата на УНЕСКО, национална комисија за Белгија, тој е забележан како работник во областа на музикотерапијата во светот. На 15 мај 2015 година, во Битола, бил одржан свечен концерт по повод деведесетгодишнината од раѓањето на Кирил Македонски и шеесетгодишнината од неговото творештво.
Латвиска култура
Фолклор
Латвијците имаат богато наследство на традиционален фолклор, особено народни песни. Повеќе од 1.2 милиони текстови и 30.000 мелодии на народни песни се идентификувани, а датираат пред повеќе од илјада години.
Куќата на Славните на Рокенролот
Фондацијата и музејот
Во еден момент од фазата на планирање кога произлегол финансиски проблем било предложено куќата да биде сместена во тогаш слободната градба на „May Company“, но било одлучено дека архитектот И.М. Пеи, сепак, ќе треба да дизајнира нова градба. Пеи произлегол со идеја за кула со испакната стаклена пирамида. Се планирало кулата да биде висока 61 метро, но морала да биде намалена на 49 метри поради нејзината близина до аеродромот „Burke Lakefront Airport“. Градбата е приближно 14,000 метри квадратни. Првата прослава била одржана на 7 јуни во 1993 со Пити Тоуншенд и Чак Бери кои ги извршиле почестите. Првиот кустос на куќата на славните беше д-р. Брус Конфорт, поранешен фолк и рок-музичар, кој бил и професор по фолклор, етномузикологија, Американска култура и блуз музика. Музејот бил отворен на 2 септември, 1995, кога лентата била исечена од еден ансамбл кој ги вклучува Јоко Оно и Литл Ричард, меѓу другите.
Структура
Градбата има седум ката. Од првиот до петтиот кат има многу привремени и постојани изложби кои ја документираат историјата на рокенролот. Привремените изложби покажуваат предмети од артисти кои се позајмени на кратко време. Во музејот се сместени и голем број на музички филмови за гледање, како што беше изложбата во 2007 со Џорџ Харисон на Концертот за Бангладеш. Некои од трајните изложби вклучуваат и историја од аудио технологијата, секција со облечени кукли во облеката на познати артисти од минатото и сегашноста и ареа која покажува музички сцени од различни градови низ различни епохи како на пример Мемфис во 50-те, Ливерпул и Сан Франциско во 60-те, Лос Анџелес во 70-те, Њујорк Сити и Лондон во 70-те и 80-те и Сиетл во 90-те.
Латвиска култура
Културен канон
Започнат во 2007 година, сега веќе завршен, Латвискиот културен канон беше селектиран од групи на експерти од областа на архитектурата и дизајнот, кино, книжевност, музика, сценска уметност, национални традиции и визуелни уметности. Содржи вкупно 99 дела.
Куќата на Славните на Рокенролот
Структура
Третиот спрат е оној каде што е „навистина сместена“ куќата на славните и вклучува ѕид со потписи на сите кои биле во неа. Седмиот, и последен кат од зградата, е наменет за привремени изложби кој прикажуваат група на артисти на одредено време. Тоа го зафаќа целиот спрат кој е и најмалиот поради тоа што е на врвот на пирмидата. Некои од артистите се Елвис Присли, „The Supremes“, „The Who“, „The Beach Boys“, „The Beatles“, „U2“, „Queen“, Боб Дилан, „The Clash“, „The Doors“ и Рои Орбисон.
Иако музејот е во Кливленд, сè до 2009 церемонијата на годишно ниво се одржувала во Њујорк (освен во 1993, кога церемонијата била одржана во Лос Анџелес и во 1997 кога истата била одржана во Кливленд ). Ова било извор на контроверзии и тензии помеѓу комитетот на фондацијата за годишното прикажување и самата куќа на славните. Во декември, 2007, било најавено дека церемонијата ќе се одржува во Кливленд на секои три години, почнувајќи од 2009.
На 2 декември, 2008, анексот на куќата на славните на рокенролот бил отворен во соседството на Сохо во Њујорк, но бил затворен на 3 јануари, 2010.
500 песни кои го обликувале рокенролот
„500-те песни кои го обликувале рокенролот“ во Куќата на Славните на Рокенролот е неподреден список на 500 песни за се верува дека биле највлијателни во обликувањето на текот на рокенролот, иако некои од нив припаѓаат на различен стил на музика (како некои рап песни од 1980-те и 1990-те). Списокот е направен од кустосот на куќата, Џејмс Хенки кој, според куќата на славните, „го составил списокот според работата на кустосите во музејот и бројните рок критики и музичките експерти“. Листата е дел од постојана исложба во музејот и била одредена како дел од музејот уште од неговото отворање во 1995. Списокот содржи песни од 1920-те па сè до 1990-те. „The Beatles“ се група со најмногу песни на списокот (седум), Елвис Пресли и „The Rolling Stones“ имаат по шест песни, додека пак „The Beach Boys“ и Боб Дилан имаат по пет песни.
Концертот на 25-та годишнина
Куќата на славните на рокенролот својата 25-та годишнина ја прослави со серија на концерти во два дена, односно на 29 и 30 октомври, 2009, во „Madison Square Garden“ во Њујорк. Во прославата биле вклучени Џери Ли Луис, „U2“, Пети Смит, Брус Спрингстин & „The E Street Band“, Симон & Герфункил, „Metallica“, Ферги, Мик Џегер, Лу Рид, Реи Дејвис, Ози Озборн, Пол Симон, Џеф Бек, Арета Френклин, Стиви Вондер, Стинг и Крозби, Стилс и Неш. Првата вечер траела скоро шест часа со Брус Спрингстин затворајќи го концертот со специјалните гости Џон Фогерти, Дарлин Лав, Том Морело, Сем Мур, Џексон Браун, Питер Вулф и Били Џоел.
Куќата на славните
Група на артисти се претставени во куќата на славите во воведот на годишната церемонија, историски поддржани во хотелот „Waldorf-Astoria“ во Њујорк. Првата група е претставена на 23 јануари, 2986, во која се вклучени Џејмс Браун, Литл Ричард, Елвис Присли, Фатс Домино, Реј Чарлс, Чак Бери, Сем Кук, „The Everly Brothers“, Бади Холи и Џери Ли Луис. Моментално групи или индивидуалци се квалификувани за претставување на 25 годишнина од издавањето на нивната прва снимка. Кандидатите треба да имаат докажано влијание и значење во историјата на рокенролот. Четири категории се одделени: „Изведувачи“, „Неизведувачи“, „Рани влијанија“ и „Соучесници“ (од 2000). Како и да е, обожавателите немаа влијание на тоа кој ќе биде номиниран или пак избран.
Изведувачи
Во изведувачи се вклучени пејачи, вокални групи, бендови и инструменталисти од сите видови. Комитет за номинирање ги селектира имињата за категоријата „Изведувачи“ кои потоа се гласаат од петстотини експерти од целиот свет. Луѓето избрани за да гласаат се академици, новинари, продуценти и други вклучени во музичката историја. За да бидат избрани за претставување изведувачите треба да добијат најголем број на гласови и повеќе од 50% од гласовите. Околу пет до седум изведувачи се претставуваат секоја година. Првата личност која настапила во Куќата на Славните на Рокенролот бил продуцентот и гитарист од Лос Анџелес, Џо Соло.
Рани влијанија
Во „Рани влијанија“ се вклучени артисти од раните епохи, примарно кантри, фолк и блуз музичари кои инспирирале и влијаеле на рокенрол артисти. Забележливи артисти кои биле вклучени во оваа листа биле кантри музичарот Хенк Вилјамс, блуз музичарот Ховлин Вулф и џез музичарите Џели Рол Мортон и Луис Армстронг. По Нет Кинг Кол и Били Холидеи во 2000, никој не бил претставен во оваа категорија до 2009, кога бил селектиран рок пејачот Ванда Џексон. За разлика од поранешните артисти, Џексоновата кариера почнала да се оформува по традиционалниот старт на рок ерата во 1995.
Не-изведувачи
Во оваа категорија се вклучени оние кои примарно работеле позади сцените на музичката индустрија, меѓу кои извршители во издавачки куќи, текстописци, продуценти на снимања, диџеи, промотери на концерт и музички новинари. Категоријата содржела најмалку еден претставник секоја година освен во 2007 и 2009. По смртта на соосновачот Ахмет Ертегун имаето на оваа категорија во 2008 е преименувано во „ Ahmet Ertegun Award “ во негова чест.
Соучесници
Во категоријата „Соучесници“ е формирана во 2000 и се претставени почесни ветерански сесии и одржувачи на концерти кои се селектирани од комисија формирана примарно од продуценти. Категоријата била неактивна од 2004 до 2007 и била повторно активирана во 2008. Во 2010 категоријата беше преименувана во „ Award for Musical Excellence “ (Награда за музички успех)
Марена (Балин Дол)
Марена — археолошко наоѓалиште во гостиварското село Балин Дол. Претставува населба од доцноантичкото време.
Назим Хикмет
Назим Хикмет ( - ), пролетерски писател и револуционер, еден од најголемите турски поети на 20 век. Ги напушти традиционалните форми и прв го воведе слободниот стих. Поради револуционерните идеи беше осуден на 28 години затвор, од кои одлежа 17 години. Ги напиша делата „Џоконда и Сијан“, „Следните тројца“ и „Зошто Бенерџи сакала да се убие“.
Значење и влијание
Својата песна „Ќе чекам“ македонскиот поет Анте Поповски му ја посветил на Хикмет.
Мохавци
Мохавци или Мохавк (мохавски: Kanienʼkehá꞉ka) — најисточното племе од сојузот на Ирокези кое е населено западно од Шнектеди, Њујорк во САД.
Име
Името мохавк доаѓа од зборот Narragansett што на мохавски значи тие јадат нешто, или човекојадци, односно јадачи на живи нешта што само ја потврдувало теоријата дека меѓу племињата на сојузот 'Долга куќа' изворно били раширено човекојадството, односно дека го јаделе месото на убиените непријатели. Сами себе пак се нарекуваат Каниенкехака или Каниенгехага, или "Народот од кременот".
Јазик
Јазикот кој го зборуваат се вика исто така мохавски кој е член на семејството на ирокеските јазици и има 3.000 говорници (1977 СИЛ) од 10.000 етнички Мохавци во Канада и САД.
Историја
Историјата на Мохавците игра доста важна улога во историјата на ирокезите. Во 1535 година пет племиња се среќаваат за првпат со бретонскиот морепловец Жак Картие, а на неговото второ патување дошло до судири. Мохавците се смета дека во 1570 биле прогонети  од племето Адирондак. Овие Адирондаки мохавците ги нарекувале "ха-де-рон-дах" или "барк-еатер," што се преведува со тоа дека во кризните времиња употребувале кора од некоја врста на дрво за исхрана како би преживеале. Скоро низ целиот 17 век историјата на Мохавците е полна со војни во кои на крајот изгубиле. Кога од колонизаторите добиле огнено оружје почнале да ги тероризираат соседните племиња.
Етнографија
Живот и обичаи
Мохавците се жители на Североисточните шуми, ловци и воини кои живате во големи куќи (long houses).Внатре во сојузот на 'Големата куќа' (Haudenosaunee), се познати како 'чувари на источната врата' (Keepers of the Eastern Door), односно Каниен'кехака На:кон:ке Ронтехнхоханонхнха (Kanien'kehaka Na:kon:ke Rontehnhohanonhnha). Оваа функција на западните ирокески територии ја извршувале Сенека племето, кои биле 'чувари на западната врата'. На женате главна работа и било да се грижат за децата и полињата на кои биле посеани 'трите сестри'. Мажите во текот на есента и зимата оделе на лов а со доаѓањето на летото и на риболов. Војната играла важна улога кај иролеската заедница. тое војувале со сите кои не биле припадници на нивното племе и заробениците ги мачеле, а додека децата ги посвојувале и ги одгледувале како ирокески воини. Мохавк Индијанците познати се во современото американско друштво како многу барани заварувачи на железните конструкции на застрашувачки висини од 150 метри над тлото, по кои се качуваат и скокаат како верверички, без никаков страв од небесната висина.
Структура на друштвото Мохавците во советот на Ирокезите имале 9 поглавици кои ги застапувале, и кои припаѓале на 3 различни класи, по три од секој клан. I. 1. Да-га-е’-о-га (‘Da-ga-e’-o-ga .’ Неутралниот или Штитот) 2. Ха-ѕо-вент’-ха ( ‘ Ha-yo-went’-ha .’ Човекот кој се чешла) 3. Да-га-но- ве’-да (‘Da-ga-no- we’-da .’ Неисцрпниот). II. 4. Со-а-е-ња’ах (‘So-a-e-wa’ah .’ Тивкиот Говор) 5. Да-ѕо’-хо-го (‘Da-yo’-ho-go .’) 6. 0-а-а’-го- ва (‘0-a-a’-go- wa .’ Кај Големата Река). III. 7. Да-ан-но-га’-е-нех (‘Da-an-no-ga’-e-neh.’ Оној кој ги влече своите рогови) 8. Са-да’-га-е-ва-дех (‘Sa-da’-ga-e-wa-deh (‘.’) 9. Хас-да-вех’-се-онт-ха (‘Has-da-weh’-se-ont-ha .’ )
Мохавците денес
Денешните мохавци живеат во Онтарио, Квебек и Њујорк. Во Канада се организирани во 4 племиња (First Nations). Секое од овие племиња има своја посебна автономија, што значи има свои закони и власт.
Страде Бјанке 2021
Страде Бјанке 2021 — 15. издание на велосипедската еднодневна трка Страде Бјанке, која се одржала на 6 март како трет настан во сезоната на Светската турнеја. Трката започнала и завршила во Сиена, Италија.
Екипи
Бидејќи трката била додадена на Светската турнеја во 2017 година, сите UCI World Tour екипи биле поканети на трката, но не биле обврзани да учествуваат. На нејзе учествувале осумнаесет од деветнаесетте екипи, а дополнително биле поканети шест професионални континентални екипи со што се заокружила главната група од 25 екипи. Секоја екипа имало по седум возачи, со што вкупно имало 175 возачи. Од нив, 118 завршиле, додека уште 20 возачи завршиле над временското ограничување.
Феномен на џедаи во пописите
Феномен на џедаи во пописите — движење започнато во 2001 година кај одреден број на жители во земјите од англиското говорно подрачје, изјаснувајќи се дека нивната религиозна припадност е џедаизам или „џедајски витез“ на националниот попис (по квазирелигиозно движење на џедајските витези во научнофантастичниот филм Војна на ѕвездите).
Се верува дека мнозина од самопрогласените џедаи се изјасниле така само поради лична забава, да се шегуваат на сметка на владата или во знак на протест против вклучувањето на религиозното прашање на пописите. Ниедна земја ја нема официјално признаено или прифатено оваа џедајска религија или џедаизмот како официјална религија.
Австралија
Во пописот во Австралија спроведен во 2001 година повеќе од 70.000 луѓе (0.37%) се изјасниле дека се чувствуваат како дел од џедајското движење. Австралиското Биро за статистика издал официјално соопштение во медиумите, за возврат на големиот интерес кој го покренала оваа тема. Бирото даде одговор на прашањата поврзани со џедајската религија објавувајќи дека тие податоци се класифицирани и дека ќе се сместат во графата на “неодлучни” и изјаснувајќи ја потребата за сериозно разгледување како ќе се одразат случаите врз општеството кога некој дава лажни изјави пред пописната комисија.
Портпаролот на Бирото изјавил дека понатамошните анализи на пописот се преземени за да се одвојат пописните листови во кои имаат изјаснето за таква припадност. Бирото смета дека не постои бројчена вредност која одредува една религија, но мора да постои систем на верувања или филозофија, како и некоја форма на институција или организациона структура.
Пописот од 2006 година забележал 58.053 луѓе кои се чувствуваат како џедаи. Во пописот од 2011 година, бројот на припадници на овој ред ја одржувал бројката од претходниот попис и изнесувал 65.000.
Џедајскиот феномен на пописите го привлекол вниманието на социологот за религии Адам Посамаи кој за ова прашање се изјаснил во неговата книга “Религијата и популарната култура – хиперреалниот завет”. Истражувањата на Посамаи го сместил џедаизмот во редот на специфична методологиска класификација (хиперреална религија) и се обидел да укаже на нетолерантноста која била присутна на австралискиот континент кон формирање на нова религија.
Пописот од 2006 година доведе до ситуација во која граѓаните кои се изјасниле дека припаѓаат во џедајската група ќе бидат казнети поради давање на лажни информации. Оваа одлука на Бирото за разлика од претходните ги направи да бидат посмирени околу пописот од 2001 година бидејќи никој не бил законски гонет во последните 15 години. Формата на пописот е строго доверлива, и бидејќи беше отстранета првата страница која ги содржи деталите на граѓанинот, невозможно е владата на Австралија да ги гони законски поради давање на лажни информации, бидејќи ако го направат тоа тие самите ќе го прекршат законот за приватност.
Канада
Во пописот од 2001 година, 21.000 канаѓани се изјаснија дека нивната религија е џедаизам. За овој податок биле известени од страна на канцеларијата на Премиерот, кој причината за оваа појава ја посочуваат премногу обемниот пописен лист кој изнесувал 40 страници, па одредени граѓани се обиделе да го употребат хуморот за да укажат на оваа работа.